SPA พุ่ง 4% นิวไฮรอบ 6 เดือน รับผลดีมาตรการ “ชิม ช็อป ใช้”-ยอดนทท.จีนเพิ่ม
SPA พุ่ง 4% นิวไฮรอบ 6 เดือน รับผลดีมาตรการ “ชิม ช็อป ใช้”-ยอดนทท.จีนเพิ่ม ล่าสุดอยู่ที่ 14.50 บาท บวก 0.60 บาท หรือ 4.32% มูลค่าซื้อขาย 33.72 ล้านบาท
SPA พุ่ง 4% นิวไฮรอบ 6 เดือน รับผลดีมาตรการ “ชิม ช็อป ใช้”-ยอดนทท.จีนเพิ่ม ล่าสุดอยู่ที่ 14.50 บาท บวก 0.60 บาท หรือ 4.32% มูลค่าซื้อขาย 33.72 ล้านบาท
11 ก.ย. 2562

ผู้สื่อข่าวรายงานว่า ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ล่าสุด ณ เวลา 10.52 น. อยู่ที่ 14.50 บาท บวก 0.60 บาท หรือ 4.32% สูงสุดที่ 14.60 บาท ต่ำสุดที่ 14 บาท ด้วยมูลค่าซื้อขาย 33.72 ล้านบาท โดยราคาหุ้น SPA ปรับตัวขึ้นสูงสุดในรอบกว่า 6 เดือน นับตั้งแต่ราคาหุ้นอยู่ที่ระดับ 14.60 บาท เมื่อวันที่ 26 ก.พ.2562

ทั้งนี้ บล.กรุงศรี ระบุในบทวิเคราะห์ แนะนำ “ซื้อ” หุ้น SPA ราคาเป้า IAA Consensus ที่ 15 บาท โดยได้ Sentiment บวกจากจำนวนนักท่องเที่ยวจีนที่เพิ่มขึ้นแตะระดับ 1 ล้านคนได้เป็นครั้งแรกในรอบ 6 เดือน (SPA มีลูกค้าจีนเป็นกลุ่มลูกค้าหลัก) และยังได้ผลบวกจาก ครม.มีมติแก้ไขมาตรการ “ชิม ช็อป ใช้” ให้ครอบคลุมสินค้าและบริการเพิ่มขึ้น โดยเฉพาะธุรกิจสปา
โดยที่ประชุมคณะรัฐมนตรี (ครม.) มีมติอนุมัติมาตรการกระตุ้นเศรษฐกิจชุดที่ 2 ตามที่คณะกรรมการ BOI เสนอ ส่วนใหญ่เน้นกระตุ้นการลงทุนใน EEC Project อาทิ ให้สิทธิลดหย่อนภาษี 50% ในช่วง 5 ปีแรก สำหรับโครงการลงทุนที่มีมูลค่าตั้งแต่ 1,000 ล้านบาท
นอกจากนี้ ครม.ยังมีมติให้แก้ไขมาตรการกระตุ้นการท่องเที่ยว “ชิม ช็อป ใช้” ให้ครอบคลุมสินค้าและบริการที่กว้างขึ้น อาทิ สนับสนุนเงินชดเชย 15% ของยอดจ่ายจริงแต่ไม่เกิน 4,500 บาทต่อคน จากเดิมครอบคลุมเฉพาะ ค่าอาหาร, เครื่องดื่ม, ที่พัก, สินค้าท้องถิ่น และร้านธงฟ้า โดยให้เพิ่มสินค้าและบริการต่อเนื่องจากการท่องเที่ยว เช่น สปาค่าเช่าพาหนะ และ ค่าบริการนำเที่ยวเพิ่มเติม ถือเป็นบวกต่อ SENTIMENT การลงทุนของ SPA